Vilius Kalvaitis

Vilius Kalvaitis (1848 m. lapkričio 14 d. Girėnuose – 1914 m. birželio 22 d.) – Mažosios Lietuvos tautosakininkas. 1905 m. išleido rinkinį „Prūsijos lietuvių dainos“.

Mokėsi pradžios mokykloje. Po tarnybos Vokietijos kariuomenėje lankėsi Italijoje, Prancūzijoje, Austrijoje. 1880–1883 m. buvo Berlyno pašto darbuotojas. Grįžęs į gimtuosius Girėnus, vertėsi žemės ūkiu.

1888–1894 m. rinkdamas tautosaką (liaudies dainas, pasakas, patarles, priežodžius, mįsles) ir užrašinėdamas asmenvardžius, aplankė 90 Mažosios Lietuvos parapijų. Jis sakė: „Kas nemyli lietuviško žodžio, tas ir gyvulio vardo nevertas“.

Išnašos 

Kalvaitis